​​ຢ່າງ​ນ້ອຍ 20 ຄົນ​ເສຍ​ຊີວິດ ​​​ຍ້ອນນໍ້າຖ້ວມ ທີ່ຫ​ວຽດນາມ
ນໍ້າຖ້ວມ​ດ້​ຕັນ​ແລະຕັດຂາດຖະໜົນ​ໃຫຍ່ໆແລະ​​ເສັ້ນທາງ​ລົດ​ໄຟສາຍ​ ສໍາຄັນ​ຫຼາຍ​ ​ເສັ້ນພາ​ໃຫ້​ບ້ານ​ເຮືອນ​ ຫລາຍ​ກ່ວາ 100 ພັນຫຼັງ ຖືກຕັດຂາດ
ທາງການກ່າວວ່າ ໄພນໍ້າຖ້ວມຮ້າຍແຮງໃນພາກກາງຫວຽດນາມ ໄດ້ເຮັດໃຫ້ມີຜູ້ເສຍ ຊີວິດຢ່າງນ້ອຍ 20 ຄົນແລ້ວ ແລະມີອີກຫຼາຍຄົນທີ່ຍັງຊອກຫາບໍ່ເຫັນ ຮວມທັງ 13 ຄົນ ທີ່ຢູ່ໃນລົດບັສຄັນນຶ່ງ ທີ່ຖືກນໍ້າພັດໄປ ຕໍາຫຼວດເວົ້າວ່າ 17 ຄົນໃນລົດບັສ ຖືກຊ່ອຍຊີວິດໄວ້ໄດ້ຫລັງຈາກໄດ້ເອົາໂຕເອງອອກ ມາຈາກລົດບັສ ທີ່ຖືກນໍ້າພັດໄປໃນຂະນະກໍາລັງເດີນທາງຜ່ານເຂດດິນສູງທາງພາກ ກາງປະເທດ ເຈົ້າໜ້າທີ່ກົມອຸທົກກະໄພແລະພາຍຸແຫ່ງຊາດຫວຽດນາມກ່າວວ່າ ຝົນຕົກໜັກມາເປັນ ເວລາຫລາຍມື້ ໄດ້ຖ້ວມບ້ານເຮືອນຈຳນວນຫຼາຍໝື່ນຫຼັງ ຊຶ່ງເປັນເທື່ອທີສອງ ນັບແຕ່ ຕົ້ນເດືອນຕຸລາມາ ຝົນຕົກໄດ້ຄ່ອຍຊາລົງແດ່ແລ້ວໃນບໍ່ເທົ່າໃມມື້ຜ່ານມານີ້ ແຕ່ມີຄວາມ ຢ້ານກົວກັນວ່າ ລົມພາຍຸໄຕ້ຝຸ່ນ Megi ອາດສາມາດພາໃຫ້ມີໃນຕົກໜັກ ເພີ່ມຂຶ້ນໃນ ທ້າຍອາທິດນີ້ ນໍ້າຖ້ວມໄດ້ຕັນແລະຕັດຂາດຖະໜົນໃຫຍ່ໆແລະເສັ້ນທາງລົດໄຟສາຍສໍາຄັນຫຼາຍເສັ້ນ ພາໃຫ້ບ້ານເຮືອນ ຫລາຍກ່ວາ 100 ພັນຫຼັງ ຖືກຕັດຂາດຈາກໂລກພາຍນອກ ແລະ ຂັດຂວາງບໍ່ໃຫ້ພວກເຈົ້າໜ້າທີ່ແລະພວກກູ້ໄພ ເຂົ້າໄປເຖິງເຂດທີ່ຖືກກະທົບນັ້ນໄດ້